अन्ना के पीछे आरएसएस नहीं : आडवाणी  
आडवाणी ने दिग्विजय सिंह और कई दूसरे लोगों के इन आरोपों को गलत बताया कि अन्ना हजारे के अनशन के पीछे बीजेपी और आरएसएस का हाथ था।
बीजेपी के वरिष्ठ नेता लालकृष्ण आडवाणी ने कांग्रेस महासचिव दिग्विजय सिंह और कई दूसरे लोगों के इन आरोपों को गलत बताया है कि अन्ना हजारे के अनशन के पीछे बीजेपी और आरएसएस का हाथ था।एनडीटीवी की बरखा दत्त के साथ खास बातचीत में आडवाणी ने कहा कि कुछ लोग आरएसएस की छवि खराब करने की कोशिश कर रहे हैं।  उन्होंने कहा कि ये सही है कि अन्ना के आंदोलन में बड़ी संख्या में आरएसएस और बीजेपी के कार्यकर्ताओं ने हिस्सा लिया था, क्योंकि यह लड़ाई भ्रष्टाचार के खिलाफ थी और हर कोई इससे परेशान है, लेकिन यह कहना ठीक नहीं है कि इस आंदोलन के पीछे आरएसएस का हाथ था। आडवाणी ने कहा कि वह भ्रष्टाचार के खिलाफ अन्ना की इस लड़ाई का पूरा समर्थन करते हैं।